**Επαναληπτικές ασκήσεις στη Γλώσσα**

Θυμάμαι!!!

**Περιεκτικά ουσιαστικά** λέμε τα ουσιαστικά που δείχνουν το μέρος όπου υπάρχουν πολλά όμοια πρόσωπα ζώα ή πράγματα.

Τα περιεκτικά αρσενικά ουσιαστικά που λήγουν σε –(ι)ώνας γράφονται με **ω**

Π.χ. στρατώνας , αμπελώνας , αχυρώνας

**Εξαιρούνται**: Μακεδόνας , Στρυμόνας , κανόνας , κηδεμόνας, Αλιάκμονας

1.**Συμπληρώστε τα κενά με το ω ή το ο και τονίστε σωστά τις λέξεις.**

Οι Μακεδ…. νες ηγεμ…. νες μετέφεραν την πρωτεύουσα στην Πέλλα, τον 5ο αι….να π.Χ.

Στον Μαραθώνα υπάρχουν πολλοί ελαι…. νες και αμπελ…. νες.

Όταν οι μαθητές παραβαίνουν τους καν….νες, οι δάσκαλοι καλούν τους κηδεμ….νες τους.

Οι Ολυμπιακοί αγ…. νες γίνονται κάθε τέσσερα χρόνια σε διαφορετική πόλη.

Ο Στρυμ…. νας και ο Αλιάκμ….νας είναι ποταμοί της Μακεδονίας.

Στα χωριά υπήρχαν παλιότερα πολλοί ορνιθ…. νες και περιστερ….νες.

2.**Να αναγνωρίσετε τα παρακάτω ουσιαστικά**.

|  |  |  |  |
| --- | --- | --- | --- |
| ΟΥΣΙΑΣΤΙΚΑ | ΓΕΝΟΣ | ΑΡΙΘΜΟΣ | ΠΤΩΣΗ |
| την πόλη |  |  |  |
| του κατοίκου |  |  |  |
| των ειδήσεων |  |  |  |
| τον έμπορο |  |  |  |
| των κρατών |  |  |  |
| τις αποφάσεις |  |  |  |
| οι πολίτες |  |  |  |
| του γράμματος |  |  |  |
| τις αποδείξεις |  |  |  |

3.**Να συμπληρώσετε τα κενά των παρακάτω προτάσεων βάζοντας τα ουσιαστικά των παρενθέσεων στον σωστό τύπο.**

Ακόμα κι οι …………………………… (ταξιτζής) δεν τον ήξεραν αυτόν τον …………………….(δρόμο).

Τον ………………………… (χειμώνας) φυσούν δυνατοί …………………… (βοριάς) και κάνει κρύο.

Κάθε τρεις …………… (ώρα) ακούγονταν οι ……………………….. (καμπάνα) των ……………………. (εκκλησία).

Στο νυχτερινό δελτίο ………………………(είδηση) ακούσαμε για το κλείσιμο της ……………………… (διώρυγα) της ………………………….. (Κόρινθος). Χρειάζεται πολύ ………………………….. (διάβασμα) για να μάθει κανείς την κλίση όλων αυτών των ………………. ( ρήμα) και των ……………………… (όνομα).

4. **Να κλίνετε στο τετράδιο τα ουσιαστικά: ο έμπορος, η σκέψη, το δίχτυ**